b'\n_START_ARTICLE_\nKvadrat (geometrija)\n_START_PARAGRAPH_\nKvadr\xc3\xa1t (tudi zastarelo \xc5\xa1tirj\xc3\xa1k) je lik v ravninski geometriji. To je pravilni mnogokotnik s \xc5\xa1tirimi enakimi stranicami in enakimi koti - pravimi koti.\n_START_SECTION_\nSplo\xc5\xa1ne zna\xc4\x8dilnosti\n_START_PARAGRAPH_\nKvadrat je poseben primer \xc5\xa1tirikotnika, pravokotnika, romba, trapeza, paralelograma in trapezoida. Ima 4 notranje kote, 4 zunanje kote, 4 stranice, 4 oglji\xc5\xa1\xc4\x8da.\n_START_SECTION_\nDruge zna\xc4\x8dilnosti\n_START_PARAGRAPH_\nDiagonali kvadrata, ki se razpolavljata, sta enaki in pravokotni ena na drugo, zato je kvadrat ortodiagonalni \xc5\xa1tirikotnik. Dol\xc5\xbeina diagonale f je enaka . V kvadratu kot posebnem primeru paralelograma Newton-Gaussova premica ne obstaja, saj razpolovi\xc5\xa1\xc4\x8di diagonal in sredi\xc5\xa1\xc4\x8de v\xc4\x8drtane kro\xc5\xbenice sovpadajo._NEWLINE_Kvadrat je kot vsi pravilni mnogokotniki tako tangentni in tetivni mnogokotnik in s tem zato tudi bicentri\xc4\x8dni mnogokotnik.'